b'\n_START_ARTICLE_\nGilead\n_START_PARAGRAPH_\nGilead (hebraisk hebraisk: \xd7\x92\xd6\xb4\xd6\xbc\xd7\x9c\xd6\xb0\xd7\xa2\xd6\xb8\xd7\x93\xe2\x80\x8e, Gil\xca\xbbad, i betydningen Vitnebyrdets r\xc3\xb8ys) er et st\xc3\xb8rre fjellrikt omr\xc3\xa5de \xc3\xb8st for Jordanelven i dagens Jordan. I utgangspunktet sikter det til landomr\xc3\xa5det nord og s\xc3\xb8r for Jabbok. I Bibelen blir imidlertid navnet brukt om hele det israelittiske omr\xc3\xa5det \xc3\xb8st for Jordanelven, som omfattet Gad, Ruben og halve Manasse stamme. _NEWLINE_P\xc3\xa5 arameisk er det ogs\xc3\xa5 referert til som Yegar-Sahadutha, som har den samme meningen som p\xc3\xa5 hebraisk grunnet dens bergrike karakter. I den norske oversettelsen i F\xc3\xb8rste mosebok kalles det for \xc2\xabGilead-fjellet\xc2\xbb._NEWLINE_Gilead befant seg mellom elvene Arnon og Jarmuk, og mellom omr\xc3\xa5dene Basan og Moab. Dette var et skogkledd omr\xc3\xa5de som var velegnet for fehold. Den handelsveien som kalles Kongeveien gikk fra nord til s\xc3\xb8r i landomr\xc3\xa5det._NEWLINE_If\xc3\xb8lge F\xc3\xb8rste mosebok 31:47-48 m\xc3\xb8ttes Jakob og Laban der og inngikk en avtale. Det st\xc3\xa5r at de kalte stedet Galed, som betyr \xc2\xabvitnesbyrdets r\xc3\xb8ys\xc2\xbb._NEWLINE_Gilead er ogs\xc3\xa5 navnet i det fremtidige kristenekstremistiske USA i serien \xc2\xabThe Handmaid\xe2\x80\x99s Tale\xc2\xbb.'